JR ลุ้นคว้างานใหม่ท้ายปี 65 ตอกย้ำศักยภาพธุรกิจแกร่ง
JR ลุ้นเซอร์ไพรซ์ท้ายปี 65 มีโอกาสคว้าโครงการใหม่อย่างต่อเนื่อง ตอกย้ำศักยภาพที่พร้อมจะรับงานในโครงการระบบโครงสร้างพื้นที่มีความปลอดภัยขั้นสูงในกลุ่ม "แพลนต์เบส"
JR ลุ้นเซอร์ไพรซ์ท้ายปี 65 มีโอกาสคว้าโครงการใหม่อย่างต่อเนื่อง ตอกย้ำศักยภาพที่พร้อมจะรับงานในโครงการระบบโครงสร้างพื้นที่มีความปลอดภัยขั้นสูงในกลุ่ม "แพลนต์เบส"
6 ธ.ค. 2565

บริษัท เจ.อาร์.ดับเบิ้ลยู. ยูทิลิตี้ จำกัด (มหาชน) หรือ JR เปิดเผยว่า บริษัทรับงานใหม่รวม 3 โครงการมูลค่ารวม 230 ล้านบาท โดยเป็นโครงการของบริษัทขนาดใหญ่ในธุรกิจโรงกลั่นน้ำมัน ทั้ง บริษัท ไทยออยล์ จำกัด (มหาชน) หรือ TOP และ บริษัท ไทยลู้บเบส จำกัด (มหาชน) หรือ TLB
รวมทั้งงานรื้อย้ายระบบสื่อสารและโทรคมนาคมโครงการก่อสร้างรถไฟฟ้าสายสีม่วงใต้ สัญญาที่ 1 จากกิจการร่วมค้า “ซีเคเอสที-พีแอล” สนับสนุนมูลค่าในมือ (Backlog) พุ่งแตะ 3,611 ล้านบาท
โดยการรับงานใหม่ในครั้งนี้สะท้อนให้เห็นว่า JR มีศักยภาพพร้อมจะรับงานในโครงการระบบโครงสร้างพื้นที่มีความปลอดภัยขั้นสูงในกลุ่ม “แพลนต์เบส” ได้เป็นอย่างดี และส่วนใหญ่จะเป็นโครงการสร้างโรงงานที่เกี่ยวข้องกับพลังงานออยล์แอนด์แก๊สที่มีการแข่งขันน้อย และในช่วงปลายปียังมีโอกาสคว้างามใหม่เพิ่มขึ้น